ועדת הכלכלה, כנסת 20, פרוטוקול מספר 674, 2018-01-30 09:30

איתן כבל: בוקר טוב.

איתן כבל: היום יום שלישי, ה-30 בינואר 2018, י"ד בשבט התשע"ח ואני מתכבד לפתוח את ישיבת ועדת הכלכלה.

איתן כבל: בוקר טוב גברתי מנהלת הוועדה, היועצת המשפטית, הרשם, ברוכים הבאים בצל קורתנו.

איתן כבל: הדובר, אימפריית התקשורת, חברי חבר הכנסת מקלב ואורחים נכבדים.

איתן כבל: היום יום שלישי, פעמיים כי טוב.

איתן כבל: אזכיר לכם שבבית הכנסת נקרא חג מתן תורה.

איתן כבל: חג קבלת התורה, לא מתן תורה.

איתן כבל: זה לא ששבועות הגיע אלא רק קוראים בפרשת יתרו בספר שמות, את קבלת התורה.

איתן כבל: ברשותכם, כמדי בוקר, אני קורא שיר.

איתן כבל: אני רק אזכיר לכולם שמחר זה ט"ו בשבט, חג לאילנות.

איתן כבל: כבר בדרך בכביש מספר 1 כל השקדיות פורחות.

אורי מקלב: גם בחצרות הבית.

איתן כבל: כן.

איתן כבל: ממש יפה.

איתן כבל: זה גם חג הכנסת, יום הולדתה של הכנסת ויש אירועים אליהם אתם מוזמנים.

איתן כבל: ברשותכם, אני אקריא הבוקר שיר של עידית ברק, אימא לשלושה ילדים, מזכירה רפואית, כותבת שירה מאהבה על אהבה, על היחסים ביני לביני, ביני לבינו ועל החיים בכלל.

איתן כבל: מפרסמת את שיריה בפייסבוק, כמה מהם פורסמו בכתבי עט.

איתן כבל: בימים אלו היא מוציאה את ספר הביכורים שלה.

איתן כבל: תודה לתמר אברמוביץ על ששלחה את השיר.

איתן כבל: בתי – עידית ברק.

איתן כבל: בבית הספר מלמדים אותך לכתוב ולקרוא לא בין שורות, את זה תלמדי לבד מלמדים חשבון אותו תעשי אחר כך עם עצמך כשתגדלי, תלמדי גם היסטוריה.

איתן כבל: אומרים שכדאי ללמוד מן הניסיון.

איתן כבל: גם טבע תלמדי, זה חשוב מאוד תראי אותי איך למדתי להיות לביאה.

איתן כבל: אני יודע שאתם עסוקים כל הזמן בעניינים שלכם, בענייני הרכב, אבל אתם מוזמנים, מי שרוצה, לשלוח לי שירים, מי שכותב למגירה, אם יש כאן מישהו שיפתיע אותנו בשיר ביכורים או יצירה.

איתן כבל: נשמח מאוד לקבל.

איתן כבל: ברשותכם, לפני שאני עובר לנושא.

איתן כבל: הבוקר פרסמה אורה קורן ב-דה מרקר דבר שהוועדה הזו עוסקת בו ועסקה בו, חיבור מפעלים לגז.

איתן כבל: הכישלון של הממשלה ושל משרד האנרגיה בכל הנוגע לחיבור מפעלים לגז הוא כישלון מהדהד.

איתן כבל: כאן בוועדה הזו עבדנו לילות כימים, וזאת איננה מליצה, עד השעות הקטנות של הבוקר, על מנת שנוכל להוציא מתחת ידינו את הטיפול בחיבור מפעלים לגז, את החקיקה בעניין הזה, במסגרת חוק ההסדרים אז כי באמת ראינו בנושא הזה את אחד הנושאים היותר חשובים.

איתן כבל: אני לא רוצה לפתוח את כל הדיון עכשיו, אבל לבוא ולומר לכם שאני רואה זאת ממש, כשאתה קורא את הכתבה, וזה לא שלא עשינו דיוני המשך, וזה לא שלא הוצאנו מכתבים, והעובדה הזו רק מעצימה את הכישלון של המשרד.

איתן כבל: גברתי, אנחנו נוציא פנייה מסודרת אליהם לקבלת דוח מפורט ומה הסיבות ואם נידרש בזמן כזה או אחר, גם נערוך דיון כי באמת זו אבן מאוד חשובה בכל מה שאנחנו קוראים ההתמודדות עם יוקר המחיה.

איתן כבל: זה הרי הסיפור המרכזי שבאו ודיברו אתנו עליו.

איתן כבל: כשזה לא מתקיים, זה חמור בפני עצמו, ואם יש בעיות, התפקיד שלהם לבוא ולהניח אותן כאן והם לא עושים זאת.

איתן כבל: כל הזמן הם מורחים אותנו בסיפורים והמציאות מדברת בעד עצמה – כישלון מהדהד.

איתן כבל: תודה רבה לכם.

איתן כבל: גבתי, אנחנו עוברים לנושא הדיון שהוא מכירת מכוניות שעברו תאונות קשות וחזרתן לכביש, פצצה מתקתקת של חבר הכנסת אורי מקלב חברי.

איתן כבל: בבקשה.

אורי מקלב: תודה רבה אדוני היושב ראש.

אורי מקלב: תודה רבה להנהלת הוועדה על פינוי הזמן לדון בנושא והעלאת הדיון המהיר שביקשתי.

אורי מקלב: אדוני היושב ראש, הכותרת של הדיון בשפה המקצועית היא אובדן הלכה.

אורי מקלב: אובדן הלכה זאת לא פרשת השבוע וזה לא משהו הלכתי.

אורי מקלב: זה גם תורני וזאת אולי פרשה שלא נגמרת אבל לא פרשת השבוע אלא גם אתה כוועדה והוועדה כוועדה עצמה, במשך שנים מלווה את הנושא.

איתן כבל: עוסקים בעניין הזה מכל הכיוונים.

אורי מקלב: עוסקים בנושא ולא הגענו לסיום הפרשה.

אורי מקלב: אובדן הלכה, רק כדי שידעו כולם, זאת הגדרה מקצועית לרכב שעבר תאונת דרכים מעל 50 אחוזים, עד 60 אחוזים.

אורי מקלב: מעל כך זה כבר טוטל לוסט, אובדן גמור, אובדן לצמיתות.

<מירב תורג'מן: החוק מדבר על אובדן גמור.

איתן כבל: טוטל לוסט זה בלשון העם.

אורי מקלב: כן.

אורי מקלב: אובדן גמור הוא מעל כך וכך אחוזים.

אורי מקלב: אולי מ-40 אחוזים ועד 60 אחוזים.

אורי מקלב: דהיינו, אפשר לתקן את הרכב ואין שום מניעה חוקית להחזיר את הרכב בחזרה לכביש.

איתן כבל: אז מתחיל קרב החלפים.

אורי מקלב: מה שקורה למעשה זה שחברות הביטוח, כשיש תאונת דרכים והנזק הוא נניח 40, 50, 60 אחוזים, הן מעדיפות לא לתקן את הרכב אלא משלמות ללקוח, למבוטח, את מלוא ערך הרכב וקונות ממנו את הרכב.

אורי מקלב: לכאורה זה נראה משהו שהוא טוב.

אורי מקלב: אתה לא צריך לתקן רכבים שנגרם להם נזק קשה מאוד.

אורי מקלב: מתברר שההתנהלות הזאת היא לא מתוך מתן שירות טוב ללקוח אלא מסיבות כלכליות והתוצאה היא תוצאה הרת אסון ממש.

אורי מקלב: למעשה חברות הביטוח משלמות לבעל הרכב את מלוא הרכב, לוקחות את הרכב ומוכרות אותו לסוחר רכבים.

אורי מקלב: לכאורה לחברת הביטוח נגרם נזק של 50 אלף שקלים ואפילו יותר – גם ערך הרכב – אבל במקום לקחת את ה-50 אלף שקלים ולשלם אותם עבור הנזק, חברות הביטוח מוכרות את הרכב הזה ומקבלות הרבה יותר מ-50 אלף שקלים.

אורי מקלב: ניקח את הדוגמה של רכב ששווה 100 אלף שקלים.

אורי מקלב: הנזק ב-50 אחוזים הוא נזק של 50 אלף שקלים.

אורי מקלב: במקום לשלם 50 אלף שקלים על הנזק, משלמים 100 אלף שקלים לבעל הרכב, לוקחים את הרכב הפגוע ומוכרים אותו ב-70, 60, 65 אלף שקלים.

אורי מקלב: למעשה חברת הביטוח הרוויחה.

אורי מקלב: במקום שיהיה לה נזק של 50 אלף שקלים, היא ניזוקה בסך הכול רק ב-35 אלף שקלים או ב-30 אלף שקלים או ב-40 אלף שקלים.

אורי מקלב: הסיפור עכשיו הוא מה קרה עם הרכב.

אורי מקלב: עד כאן הכול בסדר.

אורי מקלב: הרכב הזה מתוקן לא במוסכים רשמיים אלא במוסכים לא רשמיים בצורה מאוד פירטית, בצורה מאוד מאוד לא בטיחותית.

אורי מקלב: זה כמובן גם גורם לחלקי חילוף מרכב אחר שגנבו אותו.

אורי מקלב: אז מתקנים את הרכב ב-10,000 שקלים.

אורי מקלב: ברכב הזה הושקעו 65 אלף שקלים ועוד 10,000 שקלים עבור התיקון, סך הכול 75 אלף שקלים, אחר כך מוכרים אותו ללקוח שלא יודע שום דבר ב-90 אלף שקלים והנה כולם הרוויחו מהעניין ולא הפסידו אבל מי שמפסיד, זה הלקוח עצמו שקודם כל ניזוק כלכלית, לא יודע שזה רכב כזה, לא יודע על מה מדובר, אין רישום שהוא יודע, אין לו אפשרות לגשת למאגר רישום ולבדוק מה עבר הרכב הזה, הוא לא יודע איזו תאונה הרכב עבר וכי התאונה הייתה הרבה יותר רצינית מכפי שמראים לו.

אורי מקלב: בסופו של דבר מעלים לכביש רכבים מאוד מאוד מסוכנים.

אורי מקלב: אחת משלושת הסיבות לתאונות הדרכים היא רכבים לא תקניים, רכבים שהמצב המכני והשלדי שלהם לא טוב.

אורי מקלב: אין ספק ואין חולק על כך שהרכבים האלה שעולים, הם פצצה מתקתקת.

אורי מקלב: אני יכול לצטט גם את דברי המשטרה בעניין הזה כפי שנאמרו בוועדות כאן ועל הדברים האלה אין ויכוח.

אורי מקלב: בסופו של דבר יש כאן גם נזק כלכלי, אין כאן ביטחון כלכלי לאף אחד, יש כאן הונאה בהוצאה מאוד משמעותית.

איתן כבל: זאת ההוצאה השנייה אחרי הדיור.

אורי מקלב: הוצאה שנייה היא על רכב והיא בסדר גודל גדול מאוד.

אורי מקלב: השוק הזה לא מתנהל בשקיפות.

אורי מקלב: יכול להיות שלא מעוניינים בכך מכיוון שהאוצר והממשלה לא מעוניינים להגדיל את הנושא של רכב יד שנייה.

אורי מקלב: יבוא מכוניות הרבה יותר קל ומכניס מכס גבוה.

אורי מקלב: יש אנשים, משפחות רבות, אנשים רבים שצריכים את הרכב ולא יכולים להגיע לרכב חדש אלא לרכב ישן.

אורי מקלב: בסופו של דבר אנחנו גורמים לאנשים נזק כלכלי חמור מאוד ולפתע האדם מגלה שהרכב שלו עבר תאונה קשה מאוד, הוא שילם את מלוא המחיר על רכב ששווה הרבה פחות מחצי המחיר שהוא שילם והוא לא יכול להיפטר ממנו.

אורי מקלב: השאלה מה עושים בעניין הזה.

אורי מקלב: קודם כל, המידע הזה נמצא.

אורי מקלב: זה מידע שנרשם.

אורי מקלב: הוא נרשם בחברות הביטוח ולכן יש את המידע הזה.

אורי מקלב: הן יכולות לפרסם אותו והן צריכות לפרסם אותו.

אורי מקלב: אנחנו רק צריכים להפעיל רגולציה.

איתן כבל: יש מאגר?

אורי מקלב: יש מאגר.

<גיל סלומון: יש מאגר וזה מפורסם.

אורי מקלב: מי יכול לקבל את המאגר הזה?

אורי מקלב: בעל הרכב בעצמו אבל אותו קונה לא יכול להגיע אליו.

אורי מקלב: אני רוצה לומר לך איפה האבסורד.

אורי מקלב: חברות הביטוח, ודאי שהן יודעות אבל מה קורה עם אותו בעל רכב, הקונה החדש, שרוצה לבטח את הרכב שלו החדש שהוא קנה עכשיו?

אורי מקלב: כשהוא מגיע לאותה חברת ביטוח שמכירה את הרכב, היא לא מבטחת אותו כי היא יודעת על קופת השרצים של הרכב הזה.

אורי מקלב: תראה את האבסורד.

אורי מקלב: אנחנו לא מצליחים למנוע את התופעה הזאת שיש בה גם היבט כלכלי אבל גם היבט בטיחותי אמיתי ממדרגה עליונה.

אורי מקלב: לא מדובר ב-200 מכוניות לשנה.

אורי מקלב: מדובר במעל 10,000 מכוניות והרבה יותר, אולי 16,000 מכוניות שעולות על הכביש בצורה הזאת.

אורי מקלב: את המגיע ל-50, 60, 80 אלף רכבים שמסתובבים בארץ במצב מכני שהרבה פעמים עד שלא קורה משהו, האדם לא יודע שהוא נוסע עם מרכב שהולחם אחרי שנגרמו למרכב נזקים קשים מאוד, עם כריות לא תקניות וכל מה שצריך באביזרי הבטיחות ברכב שבכלל לא פועלים והוא לא מודע לזה.

איתן כבל: תודה לחבר הכנסת מקלב שהעלה כאן – ולא בפעם הראשונה אנחנו עוסקים כאן בוועדה – את הנושא.

איתן כבל: נושא כל כך חשוב וכל כך דרמטי.

איתן כבל: הוא לא רק חשוב כלכלית אלא הוא חשוב בכל הנוגע לחיי אדם.

איתן כבל: צריך להבין ולדעת את הדברים האלה.

איתן כבל: אני רוצה לומר לך חבר הכנסת מקלב שהפורום הזה, יחד אתי, עוסק בעניין הזה בתדירות מאוד גבוהה.

איתן כבל: זה באמת נוגע לליבת ההתעסקות שלנו עכשיו – שמאים, חברות ביטוח והמוסכים.

איתן כבל: אני גם רוצה לומר שבמה שתלוי בי, אני אעשה את הכול כדי שעד סוף המושב הזה תהיה החלטה לגבי מוסכי ההסדר, לגבי השמאים ומערכת היחסים עם חברות הביטוח.

איתן כבל: במידה רבה, אם אני אומר לאדוני ככותרת לעניין הזה, לפני שאני כמובן מאפשר לגורמים המקצועיים ולגורמים האחרים להתייחס, כל אחד צריך לעשות את עבודתו.

איתן כבל: חברת הביטוח צריכה לתת את התנאים הטובים ביותר ולהתחרות על לבו של הלקוח ולא להיות עסוקה בכמה היא פחות מרוויחה.

איתן כבל: אותו דבר השמאי.

איתן כבל: השמאי צריך להיות במצב שהוא לא עובד לא אצל זה ולא אצל זה.

איתן כבל: השמאים – אני לא רוצה להשתמש במילה לא יפה - - -

<אורי גורביץ: אפשר.

איתן כבל: לא.

איתן כבל: אני לא אשתמש.

איתן כבל: כל אחד בא ואומר שהשמאי הוא כך וזה אומר השמאי הוא כך.

איתן כבל: הדבר השלישי, אלה המוסכים שם זה מורכב משלוש רמות.

איתן כבל: מוסכי הסדר, המוסכים בכלל והמוסכים הפירטים.

איתן כבל: דרך אגב, בדברים שלך נגעת בשלושת הגורמים האלה.

איתן כבל: נקודת המוצא, ואת זה אני נותן כמשפט לדיון סיכום בעניינים שלנו שמתכתבים לגמרי עם מה שאדוני מעלה כאן, שכל מה שאנחנו עושים, זה בראש ובראשונה כדי לייצר מצב אחר חדש ממה שהוא קיים עבור הצרכן.

איתן כבל: אני אומר את זה תמיד ושאף אחד כאן סביב השולחן הזה לא יתבלבל.

איתן כבל: לאחרונה אנחנו מובילים מהפכה אמיתית בתחום מוניות השירות והוועדה היא זו שיותר מכל אחר, אפילו מהמשרדים, מובילה את זה.

איתן כבל: אני הבהרתי לנהגי מוניות השירות שעם כל הכבוד, אלה חבר'ה שלא קל.

איתן כבל: תאמינו לי, אם אתם חושבים שיש ביניכם מאבקים, מאבקי כוח וכולי, שם כל תחנה יש לה את האג'נדה שלה ולכל קבוצה יש את האג'נדה שלה.

<לאה ורון: והרבה אמוציות.

איתן כבל: והרבה אמוציות.

איתן כבל: הרבה מאוד כסף.

איתן כבל: ברוך השם הבהרתי להם.

איתן כבל: עם כל הכבוד, הם לא הסיפור.

איתן כבל: לפעמים אנשים מתבלבלים.

איתן כבל: כל מה שאנחנו עושים כאן זה לעשות נכון וטוב לציבור תוך מציאת האיזונים הנכונים מבלי לפגוע.

איתן כבל: אני לא רוצה לפגוע בכוחות השוק או בגורמים הפועלים כי בסוף אם לא נעשה את הדברים נכון, הציבור לא יקבל את מה שהוא אמור לקבל.

איתן כבל: אני אומר את זה כנקודת מוצא גם לשיחת סיכום.

איתן כבל: לפני שאנחנו נכנסים לדיון, אם תוכלי, מירב, להציג בפנינו את המציאות המשפטית המתקיימת נכון לרגע זה וכמובן נתייחס לעניין כפי שהעלה אותו חבר הכנסת מקלב.

<מירב תורג'מן: יש שני היבטים לעניין הזה.

<מירב תורג'מן: היבט אחד הוא הסיפור של נזק בטיחותי.

<מירב תורג'מן: תקנות התעבורה קובעות שבעליו של רכב, קצין בטיחות או מי שהשליטה על הרכב בידו, לא ישתמש ברכב ולא ירשה לאחר להשתמש בו אם נגרם בו נזק בטיחותי.

<מירב תורג'מן: יש חובה גם לציין ברישיון הרכב שנזק בטיחותי תוקן.

<מירב תורג'מן: יש הוראות שמתייחסות היכן אפשר לתקן את הרכב ומי בודק אותו.

<אורי גורביץ: גברתי, סליחה על ההפרעה.

<אורי גורביץ: מהותי.

<אורי גורביץ: דילגת על המילה הקרדינלית כאן – מהותי.

<אורי גורביץ: נזק בטיחותי מהותי.

<מירב תורג'מן: לא.

<מירב תורג'מן: ההגדרה היא לא נזק בטיחותי מהותי.

<מירב תורג'מן: ההגדרה היא נזק בטיחותי.

<אורי גורביץ: זה 309 אבל בתוספת.

<מירב תורג'מן: נכון.

<לאה ורון: לא להפריע לה.

<לאה ורון: קודם תציג את עצמך כדי שידעו מי אתה ואחר כך אל תפריע לה.

<אורי גורביץ: אני מתנצל.

<אורי גורביץ: אני מאיגוד השמאים.

<מירב תורג'מן: יש בהחלט מבחן בתוך ההגדרה שמתייחס לנזק מהותי, נזק שגרם לעיוות, הסטה, סדק או שבר מהותיים באחד מעמודי הרכב במסגרת גב המרכב, באחת מקורות השלדה הקדמית או האחורית שבין ציר הגלגלים הקדמיים והאחוריים ולפגיעה במרכב הרכב שגרמה לעיוות או לשינוי במבנה הגיאומטרי של רצפת המרכב, למעט נזק לחלקים הניתנים לפירוק ולהחלפה באמצעות ברגים ולא באמצעות.

<מירב תורג'מן: ..

<מירב תורג'מן: זו בהחלט ההגדרה של נזק בטיחותי.

<אורי גורביץ: נכון.

<מירב תורג'מן: אני מבינה שיש איזשהו עניין עם המונח הזה של מהותי - - -

<אורי גורביץ: מה זה מהותי?

<מירב תורג'מן: שבעצם מאפשר מקום לפרשנות.

<מירב תורג'מן: אני זוכרת שגם בזמנו, עת הוועדה דנה ואישרה את התקנות האלה, גם אז דובר על העניין, על המבחן של המהותיות אבל אלי זה באמת משהו שאפשר לשמוע ממשרד התחבורה, איך הם מפרשים את המונח מהותי.

איתן כבל: דרך אגב, זה אפרופו חקיקה.

איתן כבל: הדברים שאנחנו מדברים עליהם, כאשר חקיקה נשארת עמומה, תמיד חקיקה עמומה היא לא טובה, קל וחומר כאשר זה משהו שאתה יכול למדוד אותו.

איתן כבל: כל אחד מודד ומתייחס לדברים בעין שלו.

איתן כבל: אפילו אם אני בא לעולם השמאות, אפילו בין שמאים יש שמאי שרואה את הדברים.

איתן כבל: אני לא מדבר עכשיו על כל מיני בעיות ועל כל מיני עניינים אלא אני מדבר על שמאות הכי ישרה.

איתן כבל: שמאי א' יכול לראות את זה בעין אחת ושמאי ב' בעין אחרת.

<אורי גורביץ: גם בבית המשפט לפעמים זה כך.

איתן כבל: נכון.

איתן כבל: אני מניח.

<מירב תורג'מן: הוועדה בהחלט סברה שעולה שאלה מהמונח מהותי וניסו כאן להגיע לאיזושהי תוצאה שפחות מאפשרת מקום לפרשנות אבל זה לא הסתייע.

<רונן לוי: המבחן בשטח שאף אחד לא מדווח.

<רונן לוי: זה המבחן.

איתן כבל: שם ותפקיד.

איתן כבל: אנחנו בשידור בערוץ הכנסת ולכן חשוב שכל אחד יציג את עצמו.

<רונן לוי: אני יושב ראש איגוד המוסכים.

<רונן לוי: המבחן האמיתי הוא לא במבחן המשפטי אלא במה שקורה בסוף בשטח אחרי החקיקה.

<רונן לוי: היום החקיקה היא אות מתה.

<רונן לוי: שלוש שנים אחרי, אף אחד לא ממלא אחרי החקיקה הזאת ואין דיווחים.

<רונן לוי: זאת אומרת, החוק הזה הוא סתם.

<רונן לוי: הוא כתוב בספר החוקים אבל הוא לא קורה.

<קריאה: זאת אות מתה.

<מירב תורג'מן: לכן אדוני אני חושבת שבהקשר הזה כדאי לשמוע כמובן את משרד התחבורה כדי לראות איך הם מפרשים את החוק ומה אמצעי האכיפה.

אורי מקלב: אנחנו ניסינו לקדם חקיקה בעניין הזה אבל הייתה התנגדות של משרד התחבורה.

איתן כבל: מה התייחסות החקיקה בשני הדברים האלה?

<מירב תורג'מן: לצד תקנות התעבורה שמדברות על נזק בטיחותי, יש את חוק הגבלת השימוש ברישום פעולות בחלקי רכב משומשים שמדבר על רכב באובדן גמור ובהיבט הזה יש התייחסות למה צריך לעשות כאשר רכב הוגדר על ידי חברת הביטוח, למעשה על ידי שמאי, באובדן גמור וכיצד אפשר לתקן את הרכב, למי צריך להודיע.

<לאה ורון: באובדן גמור?

<מירב תורג'מן: באובדן גמור.

<רונן לוי: להלכה.

<רונן לוי: באובדן גמור אי אפשר לתקן.

<לאה ורון: באובדן גמור אי אפשר לתקן.

<לאה ורון: אובדן להלכה.

<מירב תורג'מן: בחוק יש התייחסות שכאשר שמאי רכב מודיע לרשות הרישוי על רכב אובדן גמור, מכר המבטח רכב שלא למטרת פירוק אלא לשם תיקון - - -

<אורי גורביץ: זה אובדן להלכה.

איתן כבל: יש הבדל בין אובדן להלכה לאובדן גמור.

איתן כבל: הוויכוח תמיד הוא האם זה להלכה או גמור וכל אחד מהאינטרס שלו מושך לכיוון שלו.

איתן כבל: הלקוח רוצה שזה יהיה טוטל לוסט - - -

<שלמה תוסיה כהן: לא משנה אם זה אובדן להלכה או אובדן גמור, הוא יקבל.

איתן כבל: אני רוצה להגיד לכם שאני לא סוכן ביטוח ולא שמאי לא מוסכניק.

איתן כבל: אי אפשר להגדיר את זה כך.

איתן כבל: זאת אומרת, בשורה התחתונה אני אומר לך, גם מניסיון לצערי אישי משפחתי, שכאשר אתה מסתכל על הרכב שלך, כשאתה רואה אותו על גבול הטוטל לוסט, אתה חושב איך תמכור אותו.

איתן כבל: השאלות שמונחות לפתחך הן שונות מהמחשבה שלך מהמקום הזה.

אורי מקלב: הוא אומר שהיום גם באובדן להלכה נותנים לך את מלוא הרכב וזה לא משנה לך.

אורי מקלב: אבל אם לא נותנים את זה, היית רוצה.

<לאה ורון: אבל ברכב של אובדן גמור או אובדן לצמיתות, אי אפשר לעלות יותר על הכביש.

<שלמה תוסיה כהן: אני אתייחס לזה ואני אסביר.

אורי מקלב: אם היו מתקנים, אתה לא רוצה רכב עם נזק כבד.

איתן כבל: אני אאפשר לאדוני.

<שלמה תוסיה כהן: יועץ משפטי של איגוד השמאים.

<שלמה תוסיה כהן: כל מה שאמרתי זה שבמצב הנוכחי הקיים כאשר הרכב הוא באובדן להלכה ובאובדן גמור, הלקוח מקבל את הפיצוי המלא של שווי הרכב.

<שלמה תוסיה כהן: לכן עבורו זה שקוף, האם זה הוגדר כאובדן להלכה או כאובדן גמור.

<שלמה תוסיה כהן: הנזק והתקלה היא אצל זה שיקבל את הרכב בסופו של התהליך.

<שלמה תוסיה כהן: לא אצל המבוטח שקיבל את הפיצוי ביום הראשון.

<שלמה תוסיה כהן: אנחנו חוזרים ל-309, תקנה שחברתי הזכירה.

<שלמה תוסיה כהן: כאשר אנחנו בונים מגדל שמתחיל לקום, ברור שבסוף שלו הוא יתמוטט.

<שלמה תוסיה כהן: יש לנו תקנה 309 שביום שהיא נחקקה ישבנו כאן, אפילו באותו מקום, ואמרנו שהיא לא תעבוד.

<שלמה תוסיה כהן: אני חושב שאפשר לדבר עכשיו עם משרד התחבורה.

<שלמה תוסיה כהן: אני חושב שהוא יודע שהתקנה נכשלה.

איתן כבל: תזכיר לי מהי תקנה 309.

<שלמה תוסיה כהן: אותה תקנה שמדברת על רישום ברישיון הרכב על נזק בטיחותי.

<שלמה תוסיה כהן: אני אומר למה היא נכשלה.

<שלמה תוסיה כהן: מילה אחת נכנסה שם בתקנה שהפכה אותה ללא רלוונטית.

<שלמה תוסיה כהן: המילה מהותי.

<שלמה תוסיה כהן: אם כל נזק למרכב בטיחותי היה נרשם ברישיון הרכב, קונה הרכב היה יודע את זה.

<שלמה תוסיה כהן: ברגע שאמרו מהותי, אנחנו כמשפטנים תמיד יודעים כל מיני מילות מפתח כאלה, לנסות ולפרש אותן, וכל שמאי שיתקשר אלי לשאול ולא מדובר רק בשמאים.

<שלמה תוסיה כהן: יש לנו חברות ליסינג שמחזיקות 50 אחוזים מהרכבים בארץ - - -

<דידי רוזנפלד: הלוואי.

<דידי רוזנפלד: איפה אתה?

<דידי רוזנפלד: חבר'ה, תעזבו.

<דידי רוזנפלד: אתם לבד 40 אחוזים.

<שלמה תוסיה כהן: אני לא אתווכח.

<שלמה תוסיה כהן: מחזיקות צי ניכר מהרכבים בארץ.

<שלמה תוסיה כהן: לקחנו משפט ופתרנו את הבעיה.

<שלמה תוסיה כהן: חלק ניכר מהרכבים בארץ, בדיוק כמו מהותי.

איתן כבל: עכשיו תגדיר מה זה חלק ניכר.

<שלמה תוסיה כהן: הנה, פתרנו את הבעיה.

<דידי רוזנפלד: עשרה אחוזים.

<שלמה תוסיה כהן: בפועל הייתי רוצה לדעת ממשרד התחבורה או מחברות הליסינג כמה מהרכבים שלהם עברו נזק בטיחותי מהותי אצלם, כשהן מוכרות אותו.

<שלמה תוסיה כהן: כמה אנשים קנו או שאולי כל הנהגים שנוהגים בליסינג כל כך זהירים וכל כך בטוחים שאף אחד מהרכבים שלהם לא עבר נזק בטיחותי מהותי, ושם לא מעורב שמאי חיצוני ולא מעורב מוסך חיצוני אלא רק שמאי הבית ומוסך בית.

איתן כבל: תודה.

<משה קירמאיר: בוקר טוב.

<משה קירמאיר: משרד התחבורה.

<משה קירמאיר: שרשרת המזון כאן היא גדולה וכולם ניזונים.

<משה קירמאיר: לנו חשוב, כמו שהציג חבר הכנסת מקלב, הקונה השני שאחרי כן הוא מקבל את הרכב.

<משה קירמאיר: את התוצאות ראינו עם הסוחר באשקלון שבעצם זה היה הקטליזטור של הדיון אבל יש תופעות כאלו.

אורי מקלב: מה זה הסוחר מאשקלון?

<משה קירמאיר: במוסך פירטי הוא קנה 70-60 כלי רכב מסוחר א' כאשר סוחר א' עובד מול חברת הביטוח.

<משה קירמאיר: זה היה בעיתון לפני כחודשיים.

<משה קירמאיר: חברות הביטוח עם אותו סוחר.

<משה קירמאיר: הוא לא מתקן.

<משה קירמאיר: העביר לסוחר ב' שהוא לא מורשה ואין לו כלום, תיקן איך שתיקן והמכוניות יצאו לכביש כפי שיצאו.

<משה קירמאיר: הייתה כתבה גדולה.

<משה קירמאיר: אני מתפלא שאתגר לא נמצאים כאן כי הם צריכים לאכוף את הדברים האלה.

<משה קירמאיר: המושג הזה אובדן גמור להלכה הוא מושג קלוקל וצריך להוריד את המילה אובדן גמור להלכה.

<משה קירמאיר: זה אובדן להלכה.

<משה קירמאיר: יש אובדן גמור שזה טוטל לוסט ויש אובדן להלכה.

<משה קירמאיר: אובדן גמור להלכה מבלבל את הלקוח הראשון, השני והשלישי.

<משה קירמאיר: אנחנו בשפת המקצוע אומרים אובדן להלכה אבל בחוק חוזה הביטוח, סעיף 6(ב) אובדן גמור להלכה.

<משה קירמאיר: זה כבר מטעה.

<משה קירמאיר: את זה צריך לתקן בחוק.

איתן כבל: לפי החוק זה תרתי דסתרי.

איתן כבל: או אובדן גמור או להלכה.

<משה קירמאיר: אבל כאן הם הטעו מכיוון שרצו להטיל על חברות הביטוח, כמו שחבר הכנסת מקלב אמר, ואז בעצם נותנים אפשרות והסוחר כבר משלם 45 אחוזים ו-50 אחוזים לחברת הביטוח.

<משה קירמאיר: בדרך כלל מה ששמאי קובע, זה לא מה שקורה בפועל.

<משה קירמאיר: בחוק חוזה הביטוח, בסעיף שציינתי, הסמכות היא בידי המבטחת לקבוע אם זה אובדן להלכה או לא אובדן להלכה, מעל 50 אחוזים, כמו שכתוב בתקנה שלהם כאשר מעל 50 אחוזים זה בסמכות המבטחת.

<קריאה: רשאי המבטח.

<משה קירמאיר: רשאי המבטח.

<משה קירמאיר: בקטע השלישי, שוחחתי עם עורכת הדין מירב תורג'מן, הנושא המהותי בתקנה 309.

<משה קירמאיר: אכן פרשנויות מכאן ועד אילת.

<משה קירמאיר: הבעיה המרכזית שנובעות מכך היא בעיה כלכלית כי ברגע שיש את הכתם ברישיון הרכב, כולם ישאלו שאלות וערך הרכב ירד אבל אותנו לא בדיוק הכלכלי מוביל אותנו אלא הבטיחותי כאשר אז הלקוח הסופי שהולך לקנות את הרכב אחרי שתיקנו את הנזק כך וכך, ואז יוצא לו ברישיון ואז אפשר יהיה לראות.

<משה קירמאיר: צריך לבחון את המילה הזאת, מהותי, כי הפרשנויות רבות.

<משה קירמאיר: דבר יפה שקרה בשלושת החודשים באיגוד חברות הביטוח.

<משה קירמאיר: יש מאגר סליקה באתר, אתה נכנס לאתר איגוד חברות הביטוח ואתה מקליד את מספר הרכב.

<משה קירמאיר: אתה לא צריך להזדהות ולהגיד מי אתה.

<משה קירמאיר: אתה יכול לראות לפי מספר הרכב אם הוא עבר נזק, איזה נזק ובאיזו חברות ביטוח.

<קריאה: בעלים.

<משה קירמאיר: זה חשוף לציבור.

איתן כבל: אני רוצה לשאול שאלה.

איתן כבל: בהתכתב עם הדברים שאומרים כאן.

איתן כבל: כמה רכבים שעברו אובדן להלכה רשומים - - -

<קריאה: כנזק בטיחותי מהותי.

איתן כבל: כן.

<קריאה: ברישיון.

<משה קירמאיר: לדעתי עד חצי אחוז.

<לאה ורון: אפשר לדבר במספרים בבקשה?

<קריאה: לא חצי אחוז מהרכבים בישראל.

<קריאה: חצי רכב.

<משה קירמאיר: אין לי את הנתון הזה.

<משה קירמאיר: לא רבים.

איתן כבל: אנחנו לא עוסקים בלכדרר.

איתן כבל: בסך הכול צופה בנו מי שצופה ואנחנו רוצים שהוא יבין ויתכתב עם העניין הזה.

איתן כבל: שזאת לא תהיה שיחה.

איתן כבל: אחד הדברים הכי ארציים זה שיח על רכב וטיפול ברכב ודברים מן הסוג הזה.

איתן כבל: זה שיח שהוא מתקיים כמעט יום יום, כל אחד מהמקום שלו.

איתן כבל: אתם אומרים שיש מאגר, ובסך הכול האזרח רק צריך לדעת.

<לאה ורון: תוך כדי הדברים שלך אני מנסה להיכנס למאגר בחוסר הצלחה מוחלט.

<קריאה: את לא תצליחי.

<קריאה: את לא בעלת הרכב.

<שלמה תוסיה כהן: אני נכנסתי לאתר וכתוב במפורש שירות קבלת המידע מיועד לבעלי הרכב בלבד מטעמי צנעת הפרט.

<שלמה תוסיה כהן: כך באתר של איגוד חברות הביטוח.

איתן כבל: הציבור שעכשיו צופה בנו לא מבין על מה אתם מדברים.

<גיל סלומון: אני אסביר.

איתן כבל: לפני שאתם מסבירים לי, כל אחד מהסיפור שלו, אני יודע שהסברים לכל אחד יש.

איתן כבל: אני מנסה לומר לסלומון, בכל הכבוד ובצניעות הנדרשת, שהרי אתם לא אינטרסנטים.

איתן כבל: כדי שהפרוטוקול יבין, זה נאמר בציניות.

איתן כבל: שהפרוטוקול לא יתבלבל ויום אחד מישהו יקרא ויראה שחברות הביטוח לא אינטרסנטיות רחמנא ליצלן.

איתן כבל: אני מנסה לומר בעניין הזה שבוודאי אני בטוח שאתם תצליחו להביא את התוצאות הכי טובות למה אתם שומרים פתאום על צנעת הפרט.

<גיל סלומון: אדוני, אני יכול להסביר את זה?

איתן כבל: בוודאי.

איתן כבל: אדוני אורח קבוע כאן, בוודאי שניתן לו.

<גיל סלומון: אני אמתין בסבלנות.

איתן כבל: אני מנסה לומר, כדי שלאדוני יהיה זמן לחשוב.

איתן כבל: בשורה התחתונה זה אמור להיות שירות בסיסי.

<גיל סלומון: זה שירות בסיסי.

איתן כבל: כמו שאומר בפרסומת שלו הלפרין, משקפיים זה מוצר בסיסי.

איתן כבל: השאלה אם יקנו אצלו את הבסיסי אבל זה כבר דיון אחר.

איתן כבל: אנחנו לא עושים פרסומות.

איתן כבל: הנקודה אותה אני רוצה להבהיר היא או שאתה אומר לי שזה לא יכול להיות לכל אחד ואחד או שאתה אומר שזה שירות בסיסי.

איתן כבל: כל רכב שאני רוצה לבדוק אותו, לא צריך יום לימודים ארוך.

<גיל סלומון: אין יום לימודים ארוך.

<גיל סלומון: זאת קונספירציה.

איתן כבל: בטח, ודאי.

איתן כבל: אתה משתמש במלים שתמיד משתמשים כלפיהם.

איתן כבל: יפה.

<רונן לוי: המכוניות שתפסו בלי כריות אוויר באשקלון, זאת קונספירציה?

<גיל סלומון: מה זה קשור אלינו?

איתן כבל: רונן, אתם לא חייבים להמשיך היכן שהפסקתם.

איתן כבל: בואו נתקדם.

<רונן לוי: בשבילך הפרוטוקול.

איתן כבל: אני מציע לך לאגור כוחות לדברים החשובים.

<רונן לוי: יש לי הרבה כוח.

איתן כבל: אני רוצה לומר לך שעם הזמן תש כוחך.

איתן כבל: מהשנים שאני מכיר את רונן, העבודה שהוא עושה עבור איגוד המוסכים, שזה מתחרה ראש בראש עם נהגי מוניות השירות, זה עניין לא פשוט ויישר כוח.

איתן כבל: אני אומר את זה לא כעמדה בעד או נגד.

איתן כבל: אני באמת מסיר את הכובע בפניך.

איתן כבל: לפעמים אתה מגזים בחפירה אבל זה גם כן בסדר.

איתן כבל: גיל, בבקשה.

<גיל סלומון: אני רוצה לומר כמה דברים ולהתייחס לדברים שאמר חבר הכנסת מקלב.

<גיל סלומון: ראשית, הסיפור של אובדן להלכה הוא מונח כלכלי.

<גיל סלומון: כלומר, לא כל רכב שמוגדר כאובדן להלכה, זה אומר שיש לו בעיה בטיחותית.

<גיל סלומון: יש רכבים, זה דבר ידוע - - -

אורי מקלב: כמו כלכלי ולא בטיחותי.

אורי מקלב: ההגדרה של חברות הביטוח.

<גיל סלומון: הערכת השמאי.

איתן כבל: תן לי לפרשן אותך בחייך.

איתן כבל: אומר גיל שהאובדן להלכה, הוא לא מתכתב חד חד-ערכי עם בטיחות.

איתן כבל: קודם כל, יש לזה שאלה גם כלכלית שיכול שיש לה מרכיבים בטיחותיים.

איתן כבל: יכול להיות שאין מרכיבים בטיחותיים והשאלה היא רק כלכלית.

איתן כבל: דהיינו, הכלכלי אמור לתת מענה לשאלה הבטיחותית.

אורי מקלב: הוא אומר שגם שמאי.

אורי מקלב: זה לא כלכלי.

אורי מקלב: הם לקחו איזו מילה ובביטוח משתמשים בה.

איתן כבל: ברור.

איתן כבל: אתה לקחת את העניין אגב אורחא, את הקרב הגדול שמתקיים בין חברות הביטוח והמוסכים לגבי איך רואה השמאי את האירוע ובאיזו עין הוא רואה אותו.

איתן כבל: עזוב את העניין הבטיחותי.

איתן כבל: בראש ובראשונה הקרב הוא קודם כל כלכלי.

איתן כבל: נכון שאני יוצא מנקודת הנחה שהשמאי בא ואומר שלהערכתו הרכב טוטל לוסט, שזה מצב שצריך להוציא את הרכב לגמרי, אבל יש כאן קרב כלכלי.

אורי מקלב: אם היינו מקדמים עכשיו חקיקה, מה שלא נתנו לעשות, שגם אובדן להלכה צריך להירשם ברישיון הרכב, זה היה מספיק.

אורי מקלב: אני יכול להשתמש במונח אובדן להלכה.

איתן כבל: אני חושב כמוך.

<אורי גורביץ: יעקפו אותו מיד.

איתן כבל: למה?

<אורי גורביץ: כי לא יכתבו אובדן להלכה אלא ישלמו לבעל הרכב 50 אחוזים מהרכב ויאמרו לך למגרש.

איתן כבל: אתם צריכים לעבוד בסוכנות חלל בגלל היצירתיות שיש בחברות הביטוח.

<אורי גורביץ: זאת אמת.

<אורי גורביץ: זה מהחיים שלנו.

אורי מקלב: אם היינו אומרים שאובדן להלכה הוא בין 50 ל-60 אחוזים, זה מושג.

<קריאה: כולם יהיו 49 אחוזים.

<לאה ורון: כמה היה לגביהם אובדן להלכה אבל לא בעניין של בטיחות?

איתן כבל: אני אשאל בקול.

איתן כבל: קודם כל, תן את ההרצאה שלך בקצרה אבל אנחנו מבקשים, כפי שגם מנהלת הוועדה אומרת, לדעת האם אדוני יודע לתת לנו עכשיו נתון.

איתן כבל: אם לא, אם אין לך אותו בשלוף ואתה נזהר כי זאת שאלה שיכולה להיחשב שאלה מכשילה, כמה הגדרתם אתם אובדן להלכה וכמה הגדרתם טוטל לוסט.

איתן כבל: שאלת המשך.

איתן כבל: כמה אתה בא ואומר אובדן להלכה שיש לו גם משמעות.

איתן כבל: נכון, לכל אובדן להלכה יש משמעות.

<לאה ורון: שאין לו בעיה בטיחותית.

איתן כבל: האמת היא שאין דבר כזה.

<קריאה: לא.

<קריאה: יש.

<גיל סלומון: יש.

איתן כבל: זה תרתי דסתרי.

איתן כבל: אני אסביר למה אני מתכוון.

איתן כבל: נכון שאובדן להלכה, המשמעות היא שאם תתקן אותו ותשקיע בו, הוא אמור לתת את המענה הבטיחותי.

איתן כבל: אובדן להלכה, המשמעות של זה היא סכנה בטיחותית.

איתן כבל: אתה יכול להזיז את הראש שלך כמו בסוכות, בהושענא רבא, אבל זה לא יעזור לך כי בשורה התחתונה כאן נכנס העניין.

איתן כבל: איזה איכות טיפול, היכן טיפלת ואיך עשית.

איתן כבל: אני כבר מדלג על העניין שבסוף הקונה שקונה יד שנייה, איזה רכב הוא מקבל והאם הוא אמור לדעת, ללכת לוודא שלא נעשתה עבודה חאפרית כי נכון שנקודת המוצא מתחילה מנקודת מוצא כלכלית שיש לה השלכה ישירה על הבטיחות בכל מקרה.

איתן כבל: זה תמיד מתכתב.

איתן כבל: חברים, אלה הדיונים שאנחנו עושים אותם כבר חודשים רבים.

איתן כבל: מה האינטרס, איזה חלקים לקנות, מאיפה לקנות, מה איכותם, מה רמתם, איזה רכב אתה בעצם מעלה על הכביש.

איתן כבל: כל המכלול.

איתן כבל: בסוף בקליפת אגוז, כמו שעורכי דין אוהבים לומר, לקחנו את כל הנושאים שאנחנו עוסקים בהם כאן בשנתיים האחרונות והנחנו אותם כאן.

איתן כבל: עצם העובדה שאתה גיל בא ואומר לי מנקודת המוצא שיש מצב כזה, שיש אובדן להלכה שאין לו התכתבות בטיחותית, מבחינתי זו כפירה בעיקר כי זה קודם כל בטיחותי.

איתן כבל: איכות הטיפול היא שתקבע האם זאת תמשיך להיות תקלה ובעיה בטיחותית בהמשך או לא ועכשיו כאן יש את ההתנגשות שהכלכלה עלולה לייצר מצב של אי בטיחות, של חוסר בטיחות כי אם אתה רוצה שהרכב שיעלה יהיה מה שנקרא, כמו שאתם רואים בערוצי ההיסטוריה את אלה שעושים את הטיפול ברכבים, אני בטוח שלא מטפלים בהם, שהולכים ונותנים להם את הטיפול המדויק ביותר ומטפלים בהם עם המוצרים הטובים ביותר והופכים עולם כדי לתת את הבורג הכי טוב.

איתן כבל: כאן הוא רוצה להרוויח והוא לא רוצה להפסיד יותר.

איתן כבל: הוא גם צריך לפצות את הלקוח והוא גם רוצה להרוויח על הרכב.

<שלמה תוסיה כהן: הוא אפילו לא מתקן את הרכב לפי מה שכתוב בחוות דעת השמאי.

<שלמה תוסיה כהן: אין לו חובה אפילו לתקן את זה לפי מה שכתוב בחוות דעת השמאי.

איתן כבל: אני מנסה לומר עוד לפני שהפלגנו בשאלות אם מותר לו או לא.

איתן כבל: כל העניין שאני אומר נכון לרגע זה, אני מזהה חזית רחבה פתוחה מדי.

איתן כבל: עכשיו, מרגע זה, מי שמפריע לגיל לכדרר אותנו, אני אוציא אותו החוצה.

<גיל סלומון: אני חוזר ואומר שהנקודה היום במציאות של היום, רכב נכנס למוסך ואחרי בדיקת שמאי הוא מוגדר כפי שהוא מוגדר.

<גיל סלומון: המונח אובדן להלכה הוא מונח כלכלי ולא מונח בטיחותי.

<גיל סלומון: בתוך המונח הזה יש רכבים שהם הולכים למסלול בטיחותי ועוברים דרך הרגולטור, משרד התחבורה, את התהליך שהם צריכים לעבור עד שהם חוזרים לכביש ויש רכבים שהם לצורך העניין, שרק העניין הכלכלי הביא אותם למתכונת של אובדן להלכה.

<גיל סלומון: אדוני, אמרו כאן ש-50 אחוזים מהשוק, חברות הליסינג.

<גיל סלומון: כמובן שהרכבים שלהם לא אצלנו ואנחנו לא יודעים מה קורה אתם.

איתן כבל: אתה מחפש לך חברים צדיקים.

איתן כבל: אתה מחפש פגישה עם צדיק?

<גיל סלומון: לא.

איתן כבל: במי נאחזת?

איתן כבל: באילנות גבוהים.

<גיל סלומון: אני רק אומר שלשוק הזה שהוא בעצם השוק של רכבים שמבוטחים בחברות הביטוח, לשוק הזה הוקם מאגר.

<גיל סלומון: המאגר הזה הוא מאגר שבעיני ובעיני מי שנכנס אליו הוא מאגר צרכני ממדרגה ראשונה.

<גיל סלומון: מה יש במאגר?

<גיל סלומון: במאגר יש נתונים כלכליים על כל רכב והנזק הכלכלי שעבר אותו רכב.

<קריאה: יש חברות ביטוח שהן לא באיגוד?

<קריאה: שאחת מהן היא המבטחת הגדולה ברכב כולל הביטוח הישיר?

<לאה ורון: אי אפשר להיכנס לשם.

<גיל סלומון: רכבים שמבוטחים בחברות ביטוח, אם אתה רוצה לקנות רכב יד שנייה - - -

איתן כבל: אני מתנצל שאני מסיט אותך מההרצאה שהכנת אבל אני רוצה להגיד משהו.

<גיל סלומון: הייתי באמצע הכדרור.

איתן כבל: אם נסעתי בדרך וראיתי שכתוב רכב למכירה.

איתן כבל: אני לא רשמתי כי אסור לי לרשום ויש לי זיכרון צילומי אבל כשעצרתי בצד, אמרתי שזאת הזדמנות.

איתן כבל: נכנסתי לאפליקציה.

איתן כבל: איזה נתונים אני צריך עכשיו?

<שלמה תוסיה כהן: לא תקבל כי אתה לא בעל הרכב.

איתן כבל: יקירי, תן לי לשמוע את ידידנו המכובד.

איתן כבל: אני עכשיו אזרח שרוצה לדעת.

איתן כבל: הרי אני לא עובר ורואה מכוניות נוסעות ויש לי פטיש לבדוק מה מצבן הכלכלי.

איתן כבל: הנחת עבודה שלמישהו יש עניין בזה ולפני שהוא בא לבלבל את המוח ומטלפן לאותו אדם, הוא אומר שאם יש לו מקום שהוא יכול לברר כמה נתונים על הרכב לפני שהוא מתעניין בו, איך אני עושה את זה?

<גיל סלומון: כשאני שם נתון בתוך מאגר שהוא מאגר פומבי לצורך העניין, הרי אף אחד לא חושד בי שאני בא להסתיר משהו מכיוון שהמאגר הוא מאגר פומבי.

<גיל סלומון: השאלה עכשיו מי יכול להוציא אותו.

<גיל סלומון: זו שאלה אחרת.

<גיל סלומון: אנחנו מתכתבים עם חוק צנעת הפרט והגנת הפרט.

<גיל סלומון: לי אין בעיה.

<גיל סלומון: הרי אם אני שם את המידע, הרי אין לי בעיה שאתה תפנה אלי, אם אני מוכר הרכב, ותגיד לי שאתה רוצה לקנות ממני את הרכב ואתה דורש ממני להוציא את המידע.

<גיל סלומון: אתה הרי תבקש את המידע מבעל הרכב.

<גיל סלומון: לי אין בעיה לתת את המידע.

<גיל סלומון: המידע הזה הוא מידע פומבי.

<גיל סלומון: חבל שאין כאן נציג של משרד המשפטים שיגיד איך אנחנו פועלים ממניעים של הגנת הפרט.

איתן כבל: דרך אגב, איך זה עובד בארצות הברית?

<אורי גורביץ: 25 דולר ומקבלים.

<קריאה: אתה מקבל אוטומטית מה שאתה רוצה.

איתן כבל: אפרופו צנעת הפרט, אם אני רוצה היום לקנות בית ואני רוצה לדעת מה מצב הדירה בטאבו, איך היא רשומה, האם יש עליה הערת אזהרה או לא חשוב מה, נושים, כל הסיפורים שאנחנו מכירים, האם אני צריך לפנות לבעלים?

<קריאה: לא.

<קריאה: עשרה שקלים.

איתן כבל: אני יודע.

איתן כבל: זאת לא שאלה שאתם תענו לי עליה.

איתן כבל: זאת לא שאלת פתע.

איתן כבל: אני יודע את זה.

איתן כבל: אני רק מתאר לגיל שאני חושב שבית או מגרש, ערכו לאין שיעור יותר גדול מרכב שעבר תאונה והצנעה היא הרבה יותר גדולה כי יש לזה מרכיבים נוספים.

<גיל סלומון: אני אענה על הכול.

<גיל סלומון: קודם כל, לגבי השיטה האמריקאית, זאת חברה פרטית שעושה את זה.

<גיל סלומון: אם תהיה כאן חברה פרטית שתעשה לכולם, וגם הליסינג בפנים, הכול טוב.

<גיל סלומון: לגבי הבית עליו אתה מדבר.

<גיל סלומון: אתה יכול לקבל בנתוני הטאבו נתונים מאוד בסיסיים.

<גיל סלומון: אתה לא יכול לקבל בנושא הטאבו – ואני לא מגן, זה לא עסק שלי - כמה אני שילמתי על שרברבות, על נזק בתוך הבית שלי כתוצאה מנזק מים.

<גיל סלומון: זה נתון שאתה לא תקבל אותו וכמה אני שילמתי.

איתן כבל: גיל, אני מציע שתרים את הקול כדי שזה יהיה טיעון יותר חזק.

<גיל סלומון: המידע הזה, אין לנו התנגדות, קיים.

איתן כבל: תתקדם.

אורי מקלב: רק לעניין המידע הבטיחותי.

אורי מקלב: אתה אומר שרק המידע הכלכלי קיים במאגר.

<גיל סלומון: אני אענה גם על זה.

<גיל סלומון: הייתה טענה שנניח כתוב שהרכב עבר נזק של 70 אלף שקלים לצורך העניין.

<גיל סלומון: 50 אלף שקלים.

<גיל סלומון: מן הסתם זאת טראומה רצינית לרכב ואז נשאלה השאלה - - -

<איתי בן חיים: לא אם הוא שווה מיליון שקלים כי אז זה יכול להיות פנס ומכסה מנוע.

<לאה ורון: אדוני לא ברשות דיבור אבל תאמר את שמך.

<איתי בן חיים: איגוד המוסכים.

<גיל סלומון: אם אתה מוציא נתון על רכב - - -

איתן כבל: זה שונאים סיפור אהבה.

<גיל סלומון: אני חייב להעלות עוד נקודה.

<גיל סלומון: חבר הכנסת מקלב, אם אתה מוציא נתחון על רכב שהשווי שלו בשוק הוא 100 אלף שקלים, כי אתה יודע מה בערך השווי של רכב עליו אתה מבקש, אתה רואה שיש נזק של 50 אלף שקלים.

<גיל סלומון: אתה מבין שהרכב עבר טראומה.

<גיל סלומון: אז נשאלת השאלה – אתם שאלתם - מדוע לא כתוב במלים אובדן להלכה.

<גיל סלומון: אני יכול להגיד לכם שאנחנו פנינו, זאת הייתה הנחיה מהעבר, עת הקמנו את המאגר, של הרשות להגבלים עסקיים, ואנחנו עכשיו מתדיינים אתם.

<גיל סלומון: אני מאמין שהדבר הזה יטופל.

<לאה ורון: אתם מחויבים על פי חוק או על פי הנחיה להקים מאגר כזה?

<גיל סלומון: ממש לא וגם זאת נקודה.

<גיל סלומון: המאגר הזה הוא מאגר – אני יודע שזה נשמע ציני – אנחנו בעצם הגוף היחיד שהקים את המאגר הזה ברצונו הטוב.

<גיל סלומון: החוק לא מחייב אותנו להקים מאגר.

<גיל סלומון: החוק מחייב שאנחנו ניתן בפניות.

<גיל סלומון: אנחנו הקמנו את המאגר הזה והוא פתוח.

<גיל סלומון: עוד שתי נקודות.

<גיל סלומון: לגבי העניין שאומר חבר הכנסת מקלב שחברות הביטוח לא מבטחות.

<גיל סלומון: זאת שמועה שאנחנו שומעים אותה ולא מבינים מהיכן היא באה.

<גיל סלומון: באמת.

אורי מקלב: היו אזרחים שהגיעו לוועדות וסיפרו זאת.

<גיל סלומון: זאת שמועה שאין לה שום בסיס.

אורי מקלב: היו אנשים שהעידו על כך.

<גיל סלומון: זאת שמועה ללא ביסוס.

אורי מקלב: היו אנשים שהעידו בוועדה וסיפרו שהם קנו את הרכב וכשבאו לבטח, לא ביטחו אותו.

<גיל סלומון: לגבי הנושא שעוד מעט יעלה ויאמרו שיש קורלציה בין אובדן להלכה לבין גניבות רכב שגם זאת תאוריה.

אורי מקלב: למה גונבים רכב?

אורי מקלב: כדי להכניס - - -

<רונן לוי: אמר את זה מפקד יחידת אתגר.

<רונן לוי: גם זאת קונספירציה?

<גיל סלומון: היו כאן מפקיד אתגר ואנחנו מבינים שהסיבות לגניבות רכבים הן ממש לא הסיפור הזה אלא עניין החלפים.

איתן כבל: גיל, אני מוכרח לומר שאתה רהוט אבל אתה חייב לעבוד חזק על הטיעונים.

<גיל סלומון: אדוני, אני מזמין אותך להיכנס לאתר.

איתן כבל: אמרתי שאתה רהוט אבל את הטיעונים צריך להגיד ביותר קול.

איתן כבל: אני רוצה שתבין, אני אומר את זה לך וזה לא דיון ראשון.

איתן כבל: מה שמפריע לי, כמו שאני מלקה את חבריי מהשמאים או מהמוסכים, אתם חפירות 1914.

איתן כבל: זאת אומרת, אתם כאילו מתקדמים, כאילו באים לקראת, אבל בעצם אתם לא יוצאים מהעמדה.

איתן כבל: אתם רק אומרים אותה כל פעם בשפה אחרת.

איתן כבל: לכן אני אומר לך, גיל, אתה יושב ראש איגוד חברות הביטוח - - -

<גיל סלומון: לא.

<לאה ורון: סמנכ"ל רגולציה ותקשורת.

איתן כבל: אני יודע.

איתן כבל: אתה נציג שלהן כאן כי לקודקודים לא תמיד יש זמן לבוא והם עסוקים.

איתן כבל: אני אאפשר לדידי רוזנפלד, אחר כך לרונן, אחר כך לאלעד וכמובן לשמאים.

איתן כבל: חברים, אל תחזרו על דברים ששמענו.

איתן כבל: תהיו ממוקדים בלי בכיינות כי הנושא הוא מאוד חשוב.

איתן כבל: תובנה אחת אני כבר יודע.

איתן כבל: אני לא יודע איך עושים את זה אבל חייב להיות מאגר.

איתן כבל: לי זה ברור.

<גיל סלומון: יש מאגר.

איתן כבל: לא.

איתן כבל: לא בסגנון שלכם.

איתן כבל: אתה אמרת שאתה עושה את זה במערוף.

איתן כבל: אני לא רוצה מערופים.

איתן כבל: אם צריך, נביא חקיקה פרטית.

איתן כבל: מצדי שלא תעשה את זה ומישהו ירוויח את ה-20-10 שקלים שלו.

איתן כבל: זה שווה למישהו שהולך לקנות רכב ורוצה לדעת מה מצבו.

איתן כבל: נתווכח בבוא העת עם משרד המשפטים האם יש כאן פגיעה בצנעת הפרט, שחס וחלילה אני לא אקנה רכב שאחר כך אני יכול להידרדר אתו לתהום.

<דידי רוזנפלד: חברת שלמה SIXT.

<דידי רוזנפלד: אני רוצה לתקן כאן איזושהי אגדה.

<דידי רוזנפלד: לענף הליסינג וההשכרה יש בין 250 ל-300 אלף כלי רכב בסך הכול.

<דידי רוזנפלד: אם כן, לא מדובר ב-50 אחוזים אלא אולי בקושי עשרה אחוזים.

<דידי רוזנפלד: אני אומר לאיגוד חברות הביטוח, אתם צדיקים גדולים?

<דידי רוזנפלד: הרי בעל הרכב לא צריך את המאגר שלכם כדי לדעת בגילוי נאות מה היה לרכב.

<דידי רוזנפלד: הוא לא צריך אתך המאגר שלכם.

<דידי רוזנפלד: המאגר שלכם הוא עלה תאנה כשאתם יודעים שאף אחד לא יכול להשתמש בו למעט בעל הרכב אבל בעל הרכב לא צריך אתכם.

<דידי רוזנפלד: בעל הרכב יודע בדיוק מה מצבו של הרכב.

<גיל סלומון: כתוב בחוק.

<דידי רוזנפלד: אז הקמתם דבר כדי להראות אילו אתם עושים משהו אבל אתם לא עושים כלום.

<דידי רוזנפלד: אז תירגע.

<דידי רוזנפלד: באשר להצעה שאנחנו הצענו לגבי מכוניות הליסינג שבכלל לא ימכרו, אין אובדן להלכה ובתנאי.

<לאה ורון: לא הבנתי את ההצעה.

<לאה ורון: סליחה.

<דידי רוזנפלד: ענף הליסינג וההשכרה אמר שלא צריך אובדן להלכה.

<דידי רוזנפלד: לא יהיה אובדן להלכה בענף הליסינג ובתנאי שירשו לנו להשתמש בחלקים השייכים לנו, קרי, מכלי רכב שבבעלות חברת הליסינג או ההשכרה שבבעלותה, שניזוקו באובדן גמור, ייקחו את החלקים האלה, ירכיבו אותם במכוניות שהן מה שנקרא כאן אובדן להלכה ובא לציון גואל.

<דידי רוזנפלד: אז אין נזק כלכלי.

<אורי גורביץ: זה לא מדרון חלקלק.

<אורי גורביץ: זה שיפוע.

<דידי רוזנפלד: איך שיפוע?

<דידי רוזנפלד: כאן יש מוסכים מורשים.

<אורי גורביץ: החוק הוא לכל התושבים במדינה.

<אורי גורביץ: הוא לא רק לליסינג.

<דידי רוזנפלד: זה נכון.

<דידי רוזנפלד: החוק יהיה חוק לכל המדינה.

<אורי גורביץ: גם לי יש חלקים בצד, אז מותר לי - - -

<דידי רוזנפלד: מצוין.

<דידי רוזנפלד: אם אתה בעל הרכב, גם לך יהיה מותר.

<דידי רוזנפלד: אין לי בעיה עם זה.

<נמרוד הגלילי: ברשותך, כבוד היושב ראש, אני רוצה להשלים אותו.

איתן כבל: לא.

איתן כבל: אל תשלים אותו.

<נמרוד הגלילי: בנקודה הזאת.

<נמרוד הגלילי: תקנות הגבלת השימוש אוסרות על הרכבת חלקים משומשים ברכב שטרם חלפו שנתיים מיום עלייתו לכביש.

<קריאה: 16 פריטים.

<נמרוד הגלילי: תקנה 10 אוסרת על הרכבה.

<נמרוד הגלילי: לא אמרתי כמה חלקים.

איתן כבל: נמרוד הגלילי, נסעת כבר לדרום.

איתן כבל: דבר.

<נמרוד הגלילי: חזרתי.

<נמרוד הגלילי: אם יאפשרו להרכיב חלקים והתקנות עצמן מחייבות לנהל רישום.

<נמרוד הגלילי: התקנות נועדו כדי לצמצם את היקף הגניבות כי גניבות כלי רכב נועדו לפירוק והחזרת החלפים.

<נמרוד הגלילי: יש חובת רישום מהיכן הרכב הגיע.

<נמרוד הגלילי: אנחנו מבקשים שתאפשרו לנו או בכלל, אם יש חובת רישום, להשתמש בחלפים.

איתן כבל: תודה רבה.

איתן כבל: אני רוצה להעיר לך הערה.

איתן כבל: קודם כל, אני ביקשתי ופניתי למשרד התחבורה ואתם יודעים, אתם חלק מהדיון הזה, שיהיה מאגר חלפים שבו נדע כל אחד מה ערכו ברוטו, נטו, כל הדברים האלה.

איתן כבל: בימים אלה עובד על זה חברנו המוערך אבנר פלור.

איתן כבל: זה חלק מאותו דיון שאנחנו מקיימים עם חברות הביטוח.

איתן כבל: רונן, אל תעשה כך עם הראש.

<רונן לוי: זה לא אותו הדבר.

<נמרוד הגלילי: אלה לחלפים חדשים.

איתן כבל: ברור לי.

איתן כבל: אחרי שנצליח עם זה, נראה.

איתן כבל: אני לא רוצה לבנות את כל מדינת ישראל ביום.

איתן כבל: אני זיהיתי כאן לפחות בעיה אחת, אם לא שתיים, מאוד משמעותיות שצריך לתת עליהן את הדעת או בחקיקה או בתהליך אחר, תקנות או אני לא יודע מה אבל זה מסוג הדברים שצריך לקבל את ההתייחסות לאלתר.

איתן כבל: אלה דברים שאנחנו רוצים שיטופלו על ידי הגורמים.

איתן כבל: הבנתי, נמרוד, את מה שאתה אומר.

איתן כבל: אני רוצה לדעת אם טיפלו ברכב הזה, מה הסטטוס שלו כשהוא יצא.

<נמרוד הגלילי: לשם כך יש חוק גילוי נאות.

איתן כבל: אבל היום אתה צריך להתקשר להוא שיגיד לך.

<נמרוד הגלילי: לא.

<דידי רוזנפלד: הם בעלי הרכב, הם נותנים דוח מפורט מה בדיוק קרה לרכב.

<גיל סלומון: זה לא קורה.

<דידי רוזנפלד: תראה לי רכב אחד שזה לא קורה.

<דידי רוזנפלד: אל תגיד סתם.

איתן כבל: חברים, זה לא מעניין אותי.

<דידי רוזנפלד: אני אומר לך שזה קורה.

<דידי רוזנפלד: כל המנכ"לים פוחדים שלא לעשות את זה.

איתן כבל: אנחנו לא מתחרים עכשיו מי צדיק ומי לא.

איתן כבל: אני רק יודע שצריך לקבוע כללים.

איתן כבל: זה לא צריך להיות נתון ברצון טוב של מישהו.

<לאה ורון: של גופים פרטיים.

איתן כבל: בוודאי כאשר מדובר בגופים פרטיים.

<מוטי כץ: רשות ההגבלים העסקיים.

<מוטי כץ: שתי נקודות בעניין הדברים שאמר יושב ראש איגוד חברות הביטוח.

<גיל סלומון: סמנכ"ל.

<מוטי כץ: סמנכ"ל.

<מוטי כץ: ראשית, בקשת הפטור בעניין מאגר המידע הגיעה אלינו בשנת 2016.

<מוטי כץ: אנחנו במהלך הבדיקה זיהינו שהמאגר משמש בפועל רק את חברות הביטוח.

<קריאה: בינן לבין עצמן.

איתן כבל: זו נקודה מאוד מאוד חשובה.

איתן כבל: הצדיקות במלוא הדרה.

איתן כבל: לא אני אמרתי.

איתן כבל: אני רק מנחש.

איתן כבל: אני קורא בקפה.

איתן כבל: הוא איש מקצוע והוא כבר עשה את הבדיקה.

איתן כבל: תרשום את זה.

איתן כבל: זאת אמירה חשובה מאוד.

<מוטי כץ: כחלק מתנאי האישור אנחנו חייבנו את חברת הסליקה של איגוד חברות הביטוח להעמיד את הממשק המקוון שישמש גם בעלי רכב פרטיים.

<מוטי כץ: אנחנו רואים שזה קורה בימים אלה.

איתן כבל: כמה קורה?

איתן כבל: עד שאתה מקבל את הנתון, אתה מתיישב לאחור ומתרווח.

<מוטי כץ: זה העולם שלפני ההצעה.

אורי מקלב: כמה בעלי רכב נחשפו למידע הזה?

אורי מקלב: יש לך נתון כמה בעלי רכב משכו את המידע הזה?

<מוטי כץ: אני יכול להגיד שתנאי הפטור לא רק מחייבים אותם להעמיד את הממשק המקוון אלא מחייבים אותם לעמוד ביעדים מסוימים של שאילתות שיוגשו על ידי בעלי רכב פרטיים.

<מוטי כץ: זה לא רק כדי שיעמידו ממשק אלא יעמידו גם ממשק שיהיה נוח לשימוש ויעיל גם עבור בעלי רכב פרטיים.

<מוטי כץ: לגבי פרטי המידע, כל פרטי המידע שיתבקשו בבקשת הפטור האחרונה, אנחנו התרנו לכלול אותם בבקשה.

<מוטי כץ: גם באנו בדברים עם בא כוח האיגוד גם במהלך בדיקת הפטור וגם לאחר מכן.

<מוטי כץ: אמרנו להם שאם יש פרטי מידע נוספים שלדעתם ישכללו את המאגר, יגרמו לו להיות יעיל יותר, אנחנו בהחלט נשקול בחיוב ואין לנו שום התנגדות עקרונית לכלול פרטים נוספים.

איתן כבל: מבחינתך, אני לא חושב שהבעיה לא מונחת לפתחכם כרשות ההגבלים, אבל אם אני איתן כבל, כמו שנתתי את הדוגמה, ראיתי רכב שכתוב עליו למכירה ואני רוצה להיכנס, למה אני צריך לקבל את הנתון הזה מבעל הרכב?

איתן כבל: למה אני לא יכול לקבל אותו?

<מוטי כץ: אני אאכזב אותך ואגיד לך שאנחנו אמונים על הגנה על התחרות.

<מוטי כץ: לעניין ההגנה על הפרטיות אני לא יכול לומר.

<מוטי כץ: מבחינת התחרות, מבחינתנו אין שום התנגדות שייכללו פרטים כאלה ושתהיה גישה גם למי שאינו בהכרח בעל הרכב.

<מוטי כץ: זה לא המנדט שלנו שמתנגד לזה.

איתן כבל: נכון להיום?

<מוטי כץ: נכון להיום מי שיכול לקבל מידע זה מבצע - - -

איתן כבל: לא.

איתן כבל: זה אני יודע.

איתן כבל: אני שואל, נכון להיום מבחינתך רוב העסקאות או רוב הפניות הן של חברות הביטוח בינן לבין עצמן.

איתן כבל: האם בדקתם מאז נתתם את ההנחיה האם ההמונים גולשים מההרים?

<מוטי כץ: אני מניח שהיום זה עדיין המצב כיוון שהחלטת הפטור ניתנה ב-2 בפברואר 2017.

<מוטי כץ: הממשק המקוון היה אמור לעלות עד ל-1 באוגוסט, כך שהממשק המקוון הוא די חדש.

<מוטי כץ: אני מניח שעדיין רוב השימוש הוא על ידי חברות הביטוח.

<גיל סלומון: אנחנו עובדים אתם בשיתוף פעולה ובסך הכול זה נעשה באווירה טובה.

<גיל סלומון: את המידע שאפשר, אנחנו מכניסים פנימה.

<גיל סלומון: מי בעל הרכב, יכול להיכנס ולקחת את המידע.

איתן כבל: דרך אגב, אני מאוד מבקש.

איתן כבל: הנחת העבודה שלי היא שזה יהיה סוד שמור יותר מהסוד של האטום שאין לנו.

איתן כבל: היה לי את המטה הכי טוב בעולם, שהציבור לא יהרוס לי אותו.

איתן כבל: זאת אומרת, קיבלתם הכשר.

איתן כבל: מה העניין?

איתן כבל: ממה אני מודאג?

איתן כבל: יש הכשר גם מהממונה על ההגבלים.

איתן כבל: הם מבחינתם עשו את כל הדברים אלא שהציבור שאמור לקבל את השירות לא מודע לזה.

איתן כבל: לכן זה מסוג הדברים שצריך להביא אותו ובדחיפות לידיעת הציבור.

<גיל סלומון: גם בזה אנחנו מטפלים.

<גיל סלומון: אנחנו עושים עכשיו איזה מסע שיווק של הנושא הזה.

<גיל סלומון: יש לנו אינטרס.

איתן כבל: שיווק באיזו דרך?

<גיל סלומון: מדיה.

<גיל סלומון: אנחנו מתחילים עכשיו פרויקט.

<גיל סלומון: המטרה שלנו היא לשווק את המוצר.

איתן כבל: אני מבקש שתוציא לי הודעה כיצד בכוונת

איתן כבל: כם להביא לידיעת הציבור את התהליך הזה ומה אתם הולכים לעשות.

<גיל סלומון: אין בעיה.

<מוטי כץ: אני רק אחזור ואומר שאי עמידה בתנאי הפטור כוללת גם את זה שלא יהיו מספיק שאילתות.

<מוטי כץ: אם היעדים הם שהשנה יהיו 10,000 שאילתות במהלך שנת 2018 והנתון הזה אמור לעלות עד ל-35 אלף שאילתות במהלך השנה.

איתן כבל: יפה מאוד.

<גיל סלומון: האינטרס שלנו שיותר אנשים ייכנסו.

איתן כבל: ברור.

איתן כבל: מצוין.

איתן כבל: זה יפה.

<רונן לוי: אני רוצה להתחיל בכמה אמירות ועובדות.

<רונן לוי: חבר הכנסת מקלב ואני התחלנו בשנת 2006 או 2005 בעניין הקמת מאגר המידע בוועדה לפניות הציבור עת הוא היה יושב הראש שלה וגם בחקיקה שנקראת חוק חובת מסירת מידע לרכב משומש וטוב שיש פרוטוקולים שמספרים שחברות הביטוח התנגדו למסירת המידע לכל דורש.

<רונן לוי: הן אלה שיחד עם משרד המשפטים הצליחו למנוע את הסיפור הזה שאפשר לתת את המידע היום לכל מי שרוצה לקנות רכב בדוגמת ה-קר פקס האמריקאי.

<רונן לוי: עוד כמה עובדות.

<רונן לוי: ה-קר פקס האמריקאי הוא בחלקו בבעלות ממשלתית, חלקו גם מעוגן בחקיקה בחלק ממדינות ארצות הברית והיום כמעט כל הלקוחות בארצות הברית, ואנחנו מדברים על מדינה של 300 ומשהו מיליון תושבים, יכולים בלחיצת כפתור להכניס לאינטרנט, להיכנס עם וי נמבר ויכולים לקנות מידע לכמה מכוניות וזה גם נגיש מבחינת המחיר.

<רונן לוי: אם אתה עכשיו רוצה לחפש אוטו משומש ואתה רוצה לחפש עשר מכוניות או 12 או 50 מכוניות, לא על כל אוטו לשים עשרה דולר, אתה יכול לקבל.

<רונן לוי: זה נגיש לך מבחינת מחיר ואתה מקבל לפי מספר וי נמבר את כל ההיסטוריה.

<רונן לוי: מה אומרת כל ההיסטוריה?

<רונן לוי: שאתה יכול לקבל מבחינת ההיסטוריה את מספר הבעלויות, מי היו הבעלים, כמה זמן הוא היה הבעלים, אם הרכב בחברת ליסינג – אם היה משתמש יחיד, כמה זמן הוא היה בחברת הליסינג, כמה קילומטרים הוא נסע בחברת הליסינג.

<רונן לוי: אם הוא היה ביד שנייה, כמה זמן הוא היה ביד שנייה פרטית.

<רונן לוי: כל הנתונים, אין שם איזה נתון שמוסתר.

<רונן לוי: האם האוטו הזה הוכרז והיה מעורב בתאונה קשה.

<רונן לוי: אתה יכול לדעת אם הוא היה בתאונה קשה.

<משה קירמאיר: מי מזין את המידע?

<רונן לוי: כל השוק מזין את המידע.

<רונן לוי: גם חברות הביטוח, גם השמאים, לכולם יש חובה להנגיש את המידע.

<מירב תורג'מן: כל אזרח נכנס?

<רונן לוי: כל אזרח נכנס לאינטרנט, שם וי נמבר של אותו רכב שהוא רוצה לקנות ומקבל עליו את כל המידע.

<רונן לוי: איזה ריקולים היו.

<רונן לוי: הכול.

<רונן לוי: אתה לא רק מקבל רק מהם.

<רונן לוי: כל השוק מזין את המידע.

<רונן לוי: כשבאנו לכאן וביקשנו ששמאים יודיעו האם רכב הוכרז כאובדן להלכה ושחברות הליסינג יודיעו אם מכרו את הרכב במצבו הניזוק לסוחר - זה אותו דבר.

<רונן לוי: חברות ליסינג או שמאי – הייתה התנגדות וזה לא הלך.

<רונן לוי: זאת אומרת, לא הצלחנו כאן בוועדה.

<רונן לוי: בסופו של דבר הביאו איזו תקנת תעבורה שכולם ידעו שלא יקרה אתה שום דבר.

איתן כבל: קצר.

איתן כבל: אנחנו מכירים.

<רונן לוי: אני לא יודע.

<רונן לוי: אנחנו מכירים או לא, בינתיים כרגע החוק הוא אות מתה ושום דבר לא קורה.

איתן כבל: לכן אנחנו כאן.

<רונן לוי: צריך לתקן את החוק כדי שאפשר יהיה לתת מידע לכל אזרח כי החוק היום אוסר לתת את המידע.

<מירב תורג'מן: חוק מכירת רכב משומש, חוק גילוי נאות מחייב למעשה את המבטח ואת המוסך.

<רונן לוי: רק לבעל הרכב.

<נמרוד הגלילי: כשאני מתעניין ברכב, אני חייב לתת את המידע.

איתן כבל: הבנו.

איתן כבל: העניין הוא פשוט.

<מירב תורג'מן: כשאתה בא לרכוש רכב, כתנאי אולי לרכישת הרכב אתה יכול לדרוש את אותם דברים.

איתן כבל: אני לא מבין מדוע יש מניעה בסיסית.

איתן כבל: זה לא סוד מדינה.

איתן כבל: אני רוצה לבדוק.

איתן כבל: תתקדם.

<רונן לוי: אדוני, אני מכיר את החוק.

<רונן לוי: האנשים אולי עכשיו מסתכלים עליו אבל החוק לא מאפשר.

איתן כבל: נכון.

איתן כבל: את זה כבר הבנו.

איתן כבל: תתקדם.

<רונן לוי: חברות הביטוח ניסו כבר לפתוח את המאגר הזה לפני כדי שתהיה להם אופציה לקבל נתונים בינן לבין עצמן לצורכי חיתום.

<רונן לוי: אם הן יודעות שיש אובדן להלכה, הן משנות את החיתום והן עשו את זה.

<רונן לוי: בגלל זה הממונה על ההגבלים חייב אותן במתן הפטור בסופו של דבר להגיש את זה לציבור הרחב.

<רונן לוי: הבקשה המקורית, ואני מכיר את הבקשות מ-2011, לא מ-2016 – כשהיה כאן מלקיס לפניך - אלה היו הבקשות לממונה על ההגבלים להקים את מאגר המידע והן עשו את זה והשתמשו בינן לבין עצמן ולא הנגישו את זה לציבור.

<רונן לוי: צריך לזכור שמדובר לא רק על הרכב הפרטי אלא מדובר גם על משאיות ועל דו גלגלי.

איתן כבל: כל רכב.

<רונן לוי: המכוניות האלה מתוקנות בשטחים.

<רונן לוי: אני רוצה לדבר על האינטרס שלנו, בעלי המוסכים.

<רונן לוי: אנחנו מפסידים תיקונים בערך של כמיליארד שקלים בשנה שעוברים בסופו של דבר לרשות הפלסטינית, למוסכים שם.

<רונן לוי: זה בערך הנתון שיש לנו.

<רונן לוי: המכוניות עוברות לשם ומתוקנות שם.

<רונן לוי: התפיסה שלנו היא שאם רכב ראוי לתיקון, הוא יתוקן במוסך חוקי בישראל שקיבל רישיון כדין.

<רונן לוי: אם הוא לא ראוי לתיקון, הוא מוזמן ללכת להיות מפורק ושהרישיון שלו ייפסל ושלא יעשו על זה אחר כך סחר מאחורי הקלעים.

<רונן לוי: ברגע שמבוטח מקבל את מאת האחוזים שלו, הוא אומר לי שהיה לו טוטל לוסט ברכב.

<רונן לוי: כך הוא מבין את זה.

איתן כבל: עזוב.

איתן כבל: רונן, תתקדם.

איתן כבל: אני אתך בעניין הזה.

<רונן לוי: אנחנו רוצים שהוועדה תדחוף לזה שמשרד התחבורה ייקח פיקוד על הדבר הזה מ-א' עד תה'.

איתן כבל: תודה.

איתן כבל: השמאים, בבקשה.

<אורי גורביץ: איגוד השמאים.

<אורי גורביץ: אדוני, אובדן להלכה הוא דבר טוב.

<אורי גורביץ: זה בחזקת זה נהנה וזה לא חסר.

<אורי גורביץ: הבעיה היא שאתם ממקדים את זה על הדיווח בסוף התהליך ולנו יש שלב מאוד מאוד קריטי וזה תיקון הרכב.

<אורי גורביץ: מרגע שהוכרז אובדן להלכה עד שמישהו קנה אותו, אם כן קיבל דיווח או לא - - -

איתן כבל: מה אתה מציע?

<אורי גורביץ: מאוד פשוט.

<אורי גורביץ: החוק הקודם, התקנה הקודמת דיברה על כך שאם חברת הביטוח הכריזה על הרכב אובדן להלכה, הרישיון מופקד אצלה, היא ממנה שמאי מלווה לתיקון וכאשר הרכב מתוקן ועבר בדיקת בטיחות, תוקן במוסך מורשה כאן במדינת ישראל ולא בשטחים ולא בשום מקום אחר, תקנה 309, היא מחזירה את הרישיון.

<קריאה: קרי, היא לא יכולה לתת לסוחר רכב.

<אורי גורביץ: היא יכולה למכור.

<אורי גורביץ: בכנסת הקודמת הוועדה כאן שינתה את זה ואמרה שברגע שחברת הביטוח מכרה את הרכב לסוחר מורשה, האחריות היא עליו.

<אורי גורביץ: כשהוא מוכר את הרכב לסוחר מורשה אחר, האחריות עוברת לאחר.

<אורי גורביץ: כך מאבדים את הקשר בין הרכב ולא יודעים.

<קריאה: הפרקטיקה לא משנה.

איתן כבל: העניין ברור.

<עודד לוי: מנכ"ל איגוד המבוטחים.

<עודד לוי: עד היום לא היה קול למבוטחים ליד השולחן הזה אבל עכשיו הוא נולד.

איתן כבל: מזל ובהצלחה.

<עודד לוי: תודה.

<עודד לוי: אני רוצה לשים כמה דברים על השולחן.

<עודד לוי: גם אם היית רוכש את אותו רכב שהיית רוצה והיית מוציא מאותו מאגר, אתה צריך את כרטיס האשראי של אותו בעל רכב עם הפרטים של הרכב, עם תעודת זהות של בעל הרכב, ואז אתה מוציא איזשהו דף.

<עודד לוי: בדף רשום שהיה אירוע של איזו חברת ביטוח.

<עודד לוי: כשאתה פונה לחברת הביטוח לקבל דוח שמאי, חשבוניות תיקון, הם אומרים לך: לא, אנחנו לא יכולים למסור כי זאת צנעת הפרט.

<עודד לוי: למעשה המאגר הזה של בעלי האינטרס שהן חברות הביטוח או איגוד חברות הביטוח נועד לייעל את המערכת של יישוב התביעה.

<עודד לוי: ברגע של מקרים אובדן גמור או אובדן להלכה, חברת הביטוח יכולה להוציא מהמאגר נתונים אם בעבר היה לרכב ירידות ערך.

<גיל סלומון: אתה טועה ומטעה.

איתן כבל: אני מבקש ממך להוציא לי איך אתה רואה את הפעולות בעבר.

איתן כבל: אין שחור ולבן, או שאתה צודק, או שאתה לא צודק.

איתן כבל: אין כאן אמצע.

איתן כבל: גיל יכול לומר אלף פעמים כן ולא אבל בשורה התחתונה סדר הפעולות שנעשה את זה, נמצא את הדרך איך לעשות זאת בזמן אמת.

<עודד לוי: נשמח.

איתן כבל: אולי אפילו נעלה את זה לפייסבוק.

<עודד לוי: אני אשמח.

<עודד לוי: עד עכשיו לא עלה כאן על השולחן למעשה מה יוצא בסך הכול לחברת הביטוח מאותו אובדן להלכה.

איתן כבל: עזוב את זה עכשיו.

<עודד לוי: אני חייב להגיד.

איתן כבל: לא.

איתן כבל: אתה פותח כאן עכשיו דיון אחר.

<עודד לוי: יש כאן דברים מהותיים ואני חושב שהם נוגעים לכל היושבים מסביב לשולחן.

<עודד לוי: הדבר הראשון הוא חסכון.

<עודד לוי: אמרו כאן

<עודד לוי: חסכון בעלות התיקון וחלקי החילוף.

איתן כבל: תקשיב.

איתן כבל: אני הרי רוצה לתת לך, אנחנו גם מכירים, ואני מברך אותך כי אני חושב שאתה יכול להביא דברים אחרים שהם אינטרסנטיים בראש ובראשונה ללקוח.

איתן כבל: יפה.

איתן כבל: יישר כוח על הפעולה הזאת.

איתן כבל: אבל אני לא רוצה עכשיו להיכנס לזה.

איתן כבל: זה לא הדיון הזה.

איתן כבל: יש עכשיו דיון שלם בדיוק בתווך בו אתה נכנס.

איתן כבל: גם נפגשת אתי על העניין הזה שהוא מה מקומה של חברת הביטוח, מה מקומו של המוסך ומה מקומו של השמאי בשורה התחתונה אל הלקוח.

איתן כבל: אבל זה לא הדיון ברגע זה.

<עודד לוי: אף אחד לא הזכיר אבל יש דבר כזה שנקרא מידע אודות רכב של משרד התחבורה.

<עודד לוי: אפשר להוציא את זה בכל סניף של סופר פארם.

<עודד לוי: צריך כרטיס אשראי של בעל הרכב.

<עודד לוי: היה ראוי שכל הנתונים אודות הרכב, פעולות, חשבוניות, תיקונים - - -

איתן כבל: אתה יודע מה הדבר הכי חשוב שיהיה?

איתן כבל: באיזה מוסך הוא תוקן.

<עודד לוי: נכון.

<עודד לוי: חשבוניות תיקון.

איתן כבל: באיזה מוסך הרכב תוקן, בתאריך זה וזה, חתום מנהל, אושר על ידי מר זה וזה שאישר את העלאת הרכב חזרה לכביש.

איתן כבל: ברגע שדבר כזה יהיה ויש מישהו שיודע שאלה לא מלים בעלמא שמרוחות על איזה דף, אין לי ספק שכל הסיפור ישתנה.

איתן כבל: תודה.

<יהודה יגן: יושב ראש ענף הרכב באיגוד השמאים.

<יהודה יגן: אני לא רוצה להרבות מלים אלא לעניין.

<יהודה יגן: אנחנו, איגוד השמאים, הצענו למשרד התחבורה, כמו שרושמים מספר קילומטרים בכל טסט, שהשמאי ידווח און ליין למשרד התחבורה על האירוע התאונתי, בתאריך איקס היה אירוע תאונתי, הוצאה 70 אלף, יופיע במידע מספר השמאי, הצרכן יוכל ברישיון לצלצל לפי הרישיון של משרד השמאי, לפנות לשמאי, לקבל העתק דוח וכדומה.

איתן כבל: תודה.

איתן כבל: אני רוצה שאחר כך תתנו התייחסות להצעה שהועלתה כאן.

איתן כבל: אני רוצה אותה גם בכתב.

<אלעד אלקובי: להצעה של יהודה?

איתן כבל: כן.

<אלעד אלקובי: מנהל מחלקת ביטוח רכוש ברשות שוק ההון.

<אלעד אלקובי: התפקיד שלנו הוא להגן על המבוטחים.

<אלעד אלקובי: אם כן, ברכות ושיהיה בהצלחה.

<אלעד אלקובי: אנחנו חושבים שהאובדן להלכה, כמו שדובר כאן, אכן הוא מונח כלכלי.

<אלעד אלקובי: לדעתנו טוב למבוטחים.

<אלעד אלקובי: בסוף, כמו שציינת היושב ראש, אם רכב עבר תאונה משמעותית, הרבה פעמים המבוטח מבקש לא לקבל אותו בחזרה בגלל כל הנקודות שציינת.

<אלעד אלקובי: לכן אנחנו חושבים שזה פתרון טוב למבוטח.

<אלעד אלקובי: אנחנו תומכים ומקדמים שקיפות למבוטחים.

<אלעד אלקובי: אנחנו חושבים שזה נכון בכלל לצרכנים ולא רק למבוטחים.

איתן כבל: בלי פירוטכניקה.

איתן כבל: לעניין.

<אלעד אלקובי: העבודה שלנו יחד עם רשות ההגבלים למתן מענה.

<אלעד אלקובי: הסייגים שנכנסו לפטור.

<אלעד אלקובי: כל אלה נעשו בשיתוף פעולה כדי שהמבוטחים יקבלו את המענה.

<אלעד אלקובי: יש פרטים אנחנו נתנגד שיהיו במאגר.

איתן כבל: אתם תתנגדו שיהיה כתוב באיזה מוסך הרכב תוקן?

<אלעד אלקובי: ממש לא.

<אלעד אלקובי: נתנגד לדברים מסוימים.

<לאה ורון: איזו חברת ביטוח סירבה לבטח את הרכב לאחר מכן.

<אלעד אלקובי: דברים שעלולים לשמש אחר כך לרועץ למבוטח, לא נרצה שיהיו שם.

איתן כבל: אנחנו רוצים משהו שישמש את המבוטח.

<אלעד אלקובי: מה שישמש את המבוטחים וישמש את מחזיקי הרכב - - -

<דידי רוזנפלד: הסיפור הוא לא המבוטח.

<דידי רוזנפלד: הסיפור הוא זה שקונה אחריו.

<דידי רוזנפלד: המבוטח הבא אחריו.

איתן כבל: ברור.

<דידי רוזנפלד: כל הזמן הוא מגן על המבוטח.

איתן כבל: אם אתה מגן נכון על המבוטח הראשון, בשלב הראשון של חשיפת מקסימום נתונים, זה גם מגן על הקונה.

איתן כבל: אם אתה כותב את מצבו של הרכב, היכן הוא טופל וכולי, לא ביקשתי שום דבר שהוא מביא אתו מהבית אלא את הנתונים הבסיסיים על מצבו של הרכב, ואמרתי לכם, תזכרו, ואני אתעקש על העניין הזה ואנחנו גם נדבר על זה, שיהיה כתוב באיזה מוסך הרכב טופל ומי המנהל שאישר את עלייתו של הרכב על הכביש.

איתן כבל: זה יכול לתת מענה כמעט ל-90 אחוזים מהחוליים שרונן דיבר עליהם.

<קריאה: שקיפות לאור היום.

<קריאה: נכון.

<קריאה: גם לגבי חברות הליסינג.

איתן כבל: ברור שזה לא יהיה רק לצד אחד.

איתן כבל: אנחנו מתייחסים לכל שוק הרכב.

<אלעד אלקובי: מעולה.

<אלעד אלקובי: זו הנקודה הבאה שלי.

<אלעד אלקובי: אנחנו מדברים עכשיו על פלח שוק משמעותי אבל הוא לא היחיד.

<אלעד אלקובי: כמו שהוזכר כאן קודם, יש חלק ניכר – שימוש בלשון עורך דין תוסיה כהן – של מכוניות שלא מבוטחות ועליהן אין בכלל מידע.

<אלעד אלקובי: לכן כל המושגים של קר פקס - נשאף לקדם את זה כמה שיותר.

<אלעד אלקובי: לדעתי לא רק תאונה מהווה מידע חשוב לאדם שקונה רכב אלא כל ההיסטוריה של הרכב חשובה ולכן אין ספק שקידום קר פקס כזה יכול לעבוד לטובת כולם.

<אלעד אלקובי: לגבי מי שיכול לגשת למידע.

<אלעד אלקובי: נכון להיום רק בעל הרכב יכול וזה על פי החוק.

איתן כבל: צריך לשנות את החוק.

<אלעד אלקובי: האם זה מידע רגיש, האם יש זכות קניין או לא, לזה יתייחס משרד המשפטים.

איתן כבל: אנחנו נבקש את ההתייחסות.

איתן כבל: אני לא רוצה לפתוח את הדיון הזה.

איתן כבל: זה נראה לי, אם זה נכון במדינה כמו ארצות הברית שהיא כאילו הכי - - -

<גיל סלומון: דיקטטורה דמוקרטית.

איתן כבל: של פרטיות וכל הדברים האלה, קל וחומר כאן.

איתן כבל: אין סיבה שלא.

איתן כבל: אני רוצה להפסיק אותך כאן.

<אלעד אלקובי: אני סיימתי.

איתן כבל: לפני שאנחנו סוגרים, אני רוצה למסור הודעה.

איתן כבל: אתמול הייתה חשיפה בעיתון גלובס של דרור מרמור, ואני אומר את זה לך גברתי ואני אומר את זה לכולנו, לגבי הטעות בחישוב מחירי השכירות עשויה לגלות שאחרי הכול אולי אין כאן בועת מחירים.

איתן כבל: הוא כותב: בהינתן שהשכירות עלתה ב-65 אחוזים ולאב-40 אחוזים כמו שחשבו והריבית ירדה לרמות שפל, השקעה בדירה בשנים האחרונות נראית פחות ספקולטיבית והאם הגזרות על המשכירים היו מוגזמות.

איתן כבל: אם צודק דרור מרמור בדברים שהוא כתב, יש כאן עולם תוכן שנפתח כאן בצורה מאוד מאוד משמעותית ואנחנו כוועדה שעוסקת בעניין הזה חייבים להביא את כל הגורמים המקצועיים שעוסקים בעניין כי זו חשיפה שיש בה ממש.

איתן כבל: אם אכן הדברים יתבררו כנכונים, זה דומינו לשוק הדיור בישראל.

איתן כבל: גברתי, אני רוצה שנעשה כל מאמץ להקדיש בזמן הקרוב דיון בשאלה הזאת ולהביא אליו את כל גורמי המקצוע שעוסקים בתחום כדי שייתנו את הדעת האם באמת זאת טעות או שזאת התייחסות לא נכונה לנתונים.

איתן כבל: אם אכן הנתונים נכונים, יש כאן אמירה מאוד משמעותית שמשפיעה בצורה דרמטית על השוק.

איתן כבל: חבר הכנסת מקלב, בבקשה.

אורי מקלב: תודה רבה אדוני היושב ראש על קיום הדיון.

אורי מקלב: אני חושב שבסיכום של הדיון אין לנו ויכוח ואין ספק בכך שאנחנו מעלימים עין ולא מפעילים רגולציה על, נקרא לזה, בעיה בטיחותית ממדרגה ראשונה.

אורי מקלב: אין לנו ויכוח על כך שיש כאן כשל צרכני חמור.

אורי מקלב: אנחנו יודעים גם בוועדה להגן על נפח של שקית הבמבה ושהנפח לא יטעה, אבל אנחנו לא יודעים להגן על אלפי אזרחים, לדעתי המספר יכול להגיע ל-20 אלף אזרחים, שנעקצים מדי שנה בסכומים של עשרות אלפי שקלים.

<קריאה: מאות אלפי שקלים.

אורי מקלב: אנחנו מסכנים את ביטחונם.

איתן כבל: אנחנו נקיים עוד דיון בנושא.

איתן כבל: לא מיצינו את הנושא.

אורי מקלב: אנחנו צריכים לדרוש או חקיקה או תקנה, שהמידע יגיע, שייתנו את המידע, או שיהיה רישום.

אורי מקלב: יש פתגם ביידיש שאומר שבבית המרזח צריך כוסית של משקה.

אורי מקלב: אם אנחנו דנים בצנעת הפרט, מה צריך לגבור?

אורי מקלב: צנעת הפרט או פגיעה בבטיחות הפרט?

איתן כבל: זה ברור.

איתן כבל: לפני שאדוני מסיים את דבריו, אנחנו יורדים משידור ואני רוצה לומר את הדבר הבא כדי שנסכם גם את העניין הזה, כדי שתוציא את יומך.

איתן כבל: קודם כל, יתקיים עוד דיון בעניין.

איתן כבל: כל אחד מהגופים צריך לבוא ולתת תשובות בהתייחס לעניינים שאנחנו העלינו כאן.

איתן כבל: למשל, אני כבר אומר שאני אבקש את ההתמודדות של משרד המשפטים עם שאלת צנעת הפרט, מה המשמעות של העניין הזה.

איתן כבל: אני מבקש ממך להוציא להם בקשה שלי ולקבל את ההתייחסות.

איתן כבל: אני מבקש שהם ישתתפו בדיון הבא.

<מירב תורג'מן: גם הלשכה המשפטית של משרד התחבורה.

איתן כבל: כן.

איתן כבל: בוודאי.

<קריאה: גם יחידת אתגר.

איתן כבל: אני רוצה דף שמראה – עוד לפני שכל אחד יכול להיכנס או לא יכול – מקסימום פרטים שצריך שיהיו בתוך מסד הנתונים כמו מי אישר את הרכב, מי מנהל העבודה, באיזה מוסך הוא תוקן.

איתן כבל: אלה דברים שיכולים לתת מענה מאוד מאוד משמעותי.

איתן כבל: אני אבקש ממשרד המשפטים וממשרד התחבורה לתת לנו את ההתייחסות למה שלא יאפשרו הקמת מאגר חיצוני כמו שקיים במדינות אחרות, כמו שקיים בארצות הברית, שיהיה מאגר פרטי שכל אחד יוכל לקבל פרטים בזמן אמת.

איתן כבל: אני רוצה את סיפור הדרך לגבי חובת מסירת המידע על כל רכב, כמו שיהודה יגן התייחס.

איתן כבל: זאת אמרת, שכל אירוע שמתרחש, מיד מועבר בזמן אמת.

איתן כבל: ממך אני רוצה את הנתונים כך שנייצר כאן סגירה של המעגל.

<רונן לוי: אנחנו בעולם טכנולוגי והיום זאת כבר לא בעיה.

איתן כבל: ודאי.

אורי מקלב: אין ויכוח על האפשרויות.

אורי מקלב: מה שיהודה יגן הביא כדוגמה, רישום מספר קילומטרים בתוך טסט שנתי, זה היה מתוך דיונים שקיימנו כאן ודרשנו.

אורי מקלב: בסופו של דבר משרד התחבורה הציג את זה כהישג שלו אבל בסופו של דבר זה באמת מנע כשל שוק בנושא הקילומטרג'.

אורי מקלב: הדבר האחרון שאני מבקש ממך, לדרוש או לבקש ממשרד התחבורה להכין קמפיין שאומר:

אורי מקלב: אל תקנה רכב לפני שאתה דורש מהמוכר אותו את הנתונים שהיום כבר כן אפשר לקבל.

<עודד לוי: אני לא יכול להוציא לגבי הרכב שלי מה היה לו בעבר.

<עודד לוי: אם אני רוצה לדעת מה היה הטיפול, אני לא יכול לדעת.

אורי מקלב: עדיין זה יכול לעשות טלטלה בעניין הזה.

איתן כבל: אתה צודק, עודד.

איתן כבל: אתה צודק בעניין שמה שיש היום, צריך לדעת להשתמש בו כבר היום.

איתן כבל: יחד עם זאת, אין ספק שהנתונים שמתקיימים בתוך המאגר אנמיים לגמרי.

איתן כבל: תודה חבר הכנסת מקלב על העלאת הנושא.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: ברור שרכב שנפגע קשות ומתקנים אותו, יש שתי בעיות.

עבד אל חכים חאג' יחיא: האחת, הבעיה של המחיר כי לפעמים בתוך זה יש רמאות שמוכרים לאנשים שהם תמימים ולא יודעים להגיע למאגרים לא יודעים לשאול את השאלות ואז מוכרים את הרכב במחיר גבוה מאוד יחסית לערך האמיתי שלו.

עבד אל חכים חאג' יחיא: הדבר השני הוא נושא הבטיחות ואני אתקדם אליו.

איתן כבל: עסקנו בזה.

עבד אל חכים חאג' יחיא: אם כן, אלה שני הדברים.

עבד אל חכים חאג' יחיא: אנחנו רוצים שבמאגר של משרד התחבורה יהיו נתונים על הרכב מבלי להיכנס לשאלת מי הבעלים של הרכב.

עבד אל חכים חאג' יחיא: אני רוצה מספר רכב, הנתונים של הרכב ואני אקבל את כל ההיסטוריה אבל אני לא צריך לדעת למי שייך הרכב.

עבד אל חכים חאג' יחיא: מי הבעלים של הרכב הזה, אני לא צריך לדעת.

עבד אל חכים חאג' יחיא: היום מה שקורה זה שיש ייפוי כוח למכירה.

עבד אל חכים חאג' יחיא: זה מגיע למוסך ואז סוחר אחר בא, לוקח, מתקן את הרכב ואתה לא יודע היכן.

איתן כבל: התייחסנו לזה.

עבד אל חכים חאג' יחיא: אני מציע שאנחנו נלך אולי לכיוון של חקיקה.

איתן כבל: אחרי שנקבל את התשובות.

עבד אל חכים חאג' יחיא: לפחות בשלב זה יהיה זיכרון דברים לפיו המוכר יצהיר שלפי מיטב ידיעתו הרכב הזה במצב כזה וכזה.

איתן כבל: תודה רבה לכם.

איתן כבל: הישיבה נעולה.